钦定古今图书集成/明伦汇编/氏族典/第017卷 > 顾炎武日知录 > 《姓》
## 钦定古今图书集成/明伦汇编/氏族典/第017卷 > 顾炎武日知录 > 《姓》

言“姓”者，本于五帝，见于《春秋》者，得二十有二。妫虞姓
出颛顼，封于陈姒。夏姓出颛顼，封于杞、鄫、越。

《传》云：“沈姒蓐黄” ，春秋时无考。

子、殷姓出高辛。封于宋。

小戎亦子姓

姬，周姓出黄帝封于管、蔡、郕、霍、鲁、卫、毛、聃、郜、雍、曹、滕、
毕、原、酆、郇、邘、晋、应、韩、凡、蒋、邢、茅、胙、祭、吴、虞、虢、郑、燕、魏、
芮、彤、荀、贾、耿、滑、焦、杨、密、随己诸国。

《骊戎》、犬戎，皆姬姓。

麋、嬴姓也，自少皞、莒、己姓、薛、任姓。

隐十一年疏引《世本》：“谢、章、薛、舒、吕、祝、终、泉、毕、过，十国皆任姓。”

南燕姞姓也。自黄帝。

密须，亦姞姓。《国语》又有酉、滕、箴、荀、僖、儇、依七姓。其封国在周世，无考。

杜、祁姓也，自陶唐。楚夔权，𦬒姓。邾郳，曹姓。鄅偪阳，妘
姓。鬷夷、董姓也，自祝融。

《国语》又有彭、秃、斟三姓，在周世无考。

齐、吕、许、纪、州、向，姜姓也。自炎帝。

又有姜戎

蓼，六舒，舒鸠，偃姓也。自咎繇、胡归姓邓，曼姓罗，熊姓
狄，隗姓鄋瞒，漆姓阴戎，允姓。六者，不详其所出。

《国语》以莒为“曹姓” ，越为“𦬒姓” ，与此异。

略举一二论之，则今之孟氏、季氏、孙氏、甯氏、游氏、丰
氏皆姬，陈氏、田氏皆妫，华氏、向氏、乐氏、鱼氏皆子，崔
氏、马氏皆姜，屈氏、昭氏、景氏皆𦬒。自战国以下之人
以氏为姓，而五帝以来之姓亡矣。

或曰：“嬴姓出于祝融、䢵葛谷皆嬴姓。伯益赐姓嬴，秦赵、徐乃其后。” 凡注疏家所引姓氏，大抵出于《世本》。今其书亡，不能备考。